I [[1982]] blev Washington valgt til rollen som Dr. Chandler i [[NBC (tv-netværk)|NBC]]'s hospitalsserie ''[[St. Elsewhere]]''. Serien var et stort hit, ikke mindst for Denzel Washington, som spillede rollen som Dr. Chandler i seks år. I [[1987]] fik endnu flere øjnene op for hans talent, da han spillede den [[oscar]]-nominerede birolle som [[Steve Biko]] i [[Richard Attenborough]]s autentiske drama ''[[Cry Freedom]]''. To år senere fik han sit egentlige internationale gennembrud med rollen som slaven og soldaten menig Trip, i [[Edward Zwick]]s borgerkrigsdrama ''[[Ærens mark]]'' (''Glory'') fra [[1989]]. Denzel vandt en [[oscar]] for rollen, og op gennem 90’erne fik han etableret sig, som egentlig [[box-office]]-[[skuespiller]]. 
I [[1992]] spillede han en af sine mest kendte roller og leverede en af sine mest roste præstationer i titelrollen i [[Spike Lee]]s ''[[Malcolm X (film)|Malcolm X]]'', det over tre timer lange drama om den kontroversielle sorte muslimske leder [[Malcolm X]].
Levende_personer